Rev.nr.20/2019

GJYKATA SUPREME E KOSOVËS-kolegji i përbërë nga gjyqtarët Shukri Sylejmani kryetar, Isa Kelmendi dhe Emine Kaçiku, anëtarë, në çështjen juridike të paditësve K. dhe F. M. nga ..., të cilët i përfaqëson B. M., sipas autorizimit me shkrim, kundër të paditurës Shërbimi Policor i Kosovës, lidhur me anulimin e konkursit, duke vendosur lidhur me revizionin e të autorizuarit të paditësve të paraqitur kundër aktgjykimit të Gjykatës së Apelit të Kosovës Ac.nr.4347/2014 datë 16.10.2018, në seancën e kolegjit të mbajtur me datën 07.02.2019 merr këtë:

A K T GJ Y K I M

REFUZOHET si i pabazuar revizioni i të autorizuarit të paditësve , i paraqitur kundër aktgjykimit të Gjykatës së Apelit të Kosovës Ac.nr.4347/2014 datë 16.10.2018.

A r s y e t i m

Me aktgjykimin e Gjykatës së Apelit të Kosovës Ac.nr.4347/2014 datë 16.10.2018, është refuzuar si e pabazuar ankesa e të autorizuarit të paditësve dhe është vërtetuar aktgjykimi i Gjykatës Themelore në Gjilan C.nr.178/2014 datë 19.08.2014, me të cilin është refuzuar si e pabazuar kërkesëpadia e paditësve që të detyrohet e paditura që për shkak të shkeljes së procedurave të rekrutimit të anuloj konkursin e shpallur në muajin shtator të vitit

2012 dhe paditësit të kthehen në listat për pranimin e kandidatëve në Shërbimin Policor të

Kosovës.

Kundër aktgjykimit të Gjykatës së shkallës së dytë, i autorizuari i paditësve me kohë ka paraqitur revizion duke mos cekur shprehimisht bazat l igjore të revizionit të parapara me nenin 214 të LPK, por me pretendim se gabimisht është zbatuar e drejta materiale me rastin e refuzimit të kërkesëpadisë së paditësve, duke propozuar që të dy aktgjykimet e lartpërmendura të prishen dhe lënda të kthehet në rigjykim në gjykatën e shkallë s së parë.

Gjykata Supreme e Kosovës, në kuptim të nenit 215 të Ligjit për procedurën kontestimore (LPK) shqyrtoi aktgjykimi n e goditur me revizion dhe gjeti se :

Revizioni i të autorizuarit të paditësve është i pabazuar.

Nga shkresat e lëndës rezulton se paditësit kishin aplikuar për pranim në Policinë e Kosovës, sipas konkursit të shpallur nga Policia e Kosovës në shtator të vitit 2012, se fillimisht kanë kryer testin me shkrim, testin fizik dhe intervistën me gojë, mirëpo në fund ata nuk janë pranuar, por janë pranuar kandidat tjerë. Paditësit pretendojnë se ata i kanë plotësuar kushtet ligjore për tu pranuar në Policinë e Kosovës, se kandidatet tjerë janë pranuar në saje të nepotizmit, bindjeve politike, me interes të dyshuar edhe për korrupsion, kurse largimi i paditësve si kandidat ishte bërë në bazë të falsifikimeve dhe manipulimeve të rezultateve të arritura nga ana e kandidatëve për rekrutim në Policinë e Kosovës . Për këto arsye paditësit më datën 24.01.2012 kanë paraqitur padi në Gjykatën Komunale në Gjilan duke kërkuar që për shkak të shkeljes së procedurave të rekrutimit, të anulohet ky konkurs dhe paditësit të kthehen në listat për pranimin e kandidatëve.

Në një gjendje të tillë faktike të vërtetuar kësi soji , gjykata e shkallës së parë ka gjetur se paditësit me asnjë provë relevante nuk kanë vërtetuar se ata i kanë plotësuar kushtet për pranim më mirë se kandidatët tjerë të pranuar sipas këtij konkursi, se gjykata nuk mund të vendos se kush duhet pranuar sipas këtij konkursi, këtë të dr ejtë e kanë ekskluzivisht organet kompetente të paditurës. Gjykata e shkallës së parë ka pranuar si të bazuar përgjigjen e Drejtorit të Personelit, Njësia e Rekrutimit dhe Seleksionimit në Prishtinë lidhur me sqarimet e llogaritjes së testimit nga ana e njësisë së rekrutimit dhe seleksionimi t të kandidatëve, sipas të cilës përgjigje ka vërtetuar faktin se secili kandidat do duhej të arrij së paku 70 % nga

100 poena të përgjithshëm për të vazhduar më tej me procesin e rekrutimit, e që paditësit me rastin e intervistës me gojë nuk e kishin arritur këtë minimum të pikëve prej 70 % andaj edhe janë diskualifikuar në garën e më tejme për rekrutim në Policinë e Kosovës. Për këto arsye e njëjta gjykatë ka gjetur se kërkesëpadia e paditësve është e pabazuar.

Gjykata e shkallës së dytë në procedurë ankimore ka refuzuar si të pabazuar ankesën e të autorizuarit të paditësve dhe ka vërtetuar aktgjykimin e lartpërmendur të gjykatës së shkallës së parë, duke pranuar si të bazuara të gjitha konstatimet faktike dhe juridike të së njëjtës gjykatë. Për më tepër, gjykata e shkallës së dytë vlerëson se gjykata nuk mund të vlerësoj nëse komisioni intervistues i të paditurës ka vlerësuar drejt kandidatet e konkursit, por vlerëson atë se a janë respektuar kushtet e konkursit sipa s dispozitave ligjore. Gjykata nuk mund të lëshohet në vlerësimin e asaj se kush ka qenë kandidat më i mirë, pasi që për këtë ka qenë kompetent vetëm komisioni intervistues i caktuar nga e paditura, vlerësimi i të

cilit komision duhet të jetë objektiv. Paditësit nuk kanë parashtruar ndonjë pretendim se komisioni intervistues ka pasur konflikt interesi me ndonjërin nga kandidatët e intervistuar, që do të paraqiste arsye për të dyshuar në pa anshmërinë dhe objektivitetin e tyre, kështu që pretendimet e paditësve si të tilla janë të pa provuara, andaj nuk rezulton se paditësve iu është shkelur ndonjë e drejtë e cila do të konsiderohej si arsye ligjore për anulimin e konkursit .

Në një gjendje të tillë faktike, Gjykata Supreme e Kosovës pranon si të bazuar qëndrimin juridik të gjykatës së shkallës së parë dhe të dytë lidhur me refuzimin e kërkesëpadisë së paditësve, pas që aktgjykimet e lartpërmendura nuk përfshihen me shkelje thelbësore të dispozitave të procedurës kontestimore dhe me zbatim të gabuar të së drejtës materiale në të cilat në kuptim të nenit 215 të LPK, gjykata e revizionit kujdeset sipas detyrës zyrtare.

Në revizioni e paditësve, në përgjithësi janë përsëritur thëniet e paditësve të paraqitura në ankesën e tyre të paraqitur kundër aktgjykimit të gjykatës së shkallës së parë, për refuzimin e të cilave gjykata e shkallës së dytë ka dhënë arsye të duhura, bindëse dhe të mjaftueshme, e të pranueshme edhe për gjykatën e revizioni. Edhe sipas vlerësimit të gjykatës së revizionit, paditësit nuk kanë provuar pretendimet e tyre për shkelje dhe paligjshmëri serioze të kushteve të konkursit, të cilat kishin për të pasur si pasoj anulimin e tij, por pretendimet e tyre kryesisht kanë të bëjnë me dyshime të pa argumentuara. Për ndryshe, edhe gjykata e revizionit vlerëson se vetëm komisioni përkatës i të paditurës ka pasur kompetencë që të vlerësoj kandidatët në aspektin se cili i përmbush më mirë kushtet për pranim, i cili komision ka pasur parasysh mi nimumin e pikëve që duhet arritur, e që në rastin konkret rezulton se me rastin e intervistës me gojë, paditësit nuk kanë arritur atë minimum të poenëve. Pretendimet e paditësve se është shkelur nenin 8 i Ligjit të Punës që ka të bëjë me konkursin publik, mbeten vetëm pretendime të pa faktuara dhe të pa provuara nga se konkursi ka qenë, ashtu siç kërkohet me këtë dispozitë ligjore, i barabartë për të gjithë kandidatë t e synuar, pa asnjë lloj diskriminimi , kështu që nuk mund të flitet me bazë për cenimin e kësaj dispozite ligjore.

Po ashtu pretendimet e revizionit se kundërligjshëm nuk janë dëgjuar dëshmitar ët e propozuar F. K., A. H. dhe B. N., u refuzuan si të pabazuara, nga se rrethanat për të cilat janë propozuar si dëshmitarë nuk kanë të bëjnë me faktet relevante rreth arritjes së poenëve të mjaftueshëm për të kaluar edhe intervistën me gojë dhe për të qenë pjesë e listës përfundimtare të kandidatëve të pranuar.

Me pretendimet e lartë përmendura të revizionit nuk mund të vihet në pyetje aktgjykimi i gjykatës së shkallës së dytë dhe të parë, nga se këto pretendime të revizionit

ishin të përgjithësuara, të pa argumentuara, dhe të mbështetura kryesisht në dyshime dhe hipoteza, andaj edhe si të tilla u refuzuan si të pabazuara.

Për arsyet e paraqitura më lartë, revizioni i paditësve u refuzua si i pabazuar, andaj në pajtim me nenin 222 të LPK, u vendos si në dispozitiv të këtij aktgjykimi.

GJYKATA SUPREME E KOSOVËS – PRISHTINË Rev.nr.20/2019 datë 07.02.2019

Kryetar i kolegjit, Shukri Sylejmani